text: Eitt ár er nú gingið síðani nýggi presturin Anne Mette Petersen byrjaði í starví sínum í Fuglafjarðar prestadgjaldi. Táið eg fekk at vita, at nýggi presturin var dani, varð eg eitt sindur skuffaður og hugsaði: – ikki aftur ein danskan prest?
text: #000004
text: Ja, so er tað, hví eg varð skeptiskur?
  Vit hava undangongumenn sum Jákup Dahl og Victor Danielsen sum í verðuleikanum vóru teir í bjargaðu føroyska málinum. Føroyska málið fekk við teimum innivist í: Kirkju, samkomum og skúla, og nú aftur – fyri aðru ferð – at føra danskt, sum høvuðsmál, inní Fuglfjarðar kirkju, tað dámdi mær ikki.
text: #000005
text: Ein eftirmeting haldi eg tí eisini verða uppá sítt pláss. Henda eftirmeting, er mín privata, men eg haldi ikki, at eg fari nógv skeivur, um eg sigi, at størsti parturin av kirkjufólkinum tekur undir við mær.
text: #000006
text: Skeptiskur og við blandaðum kenslum fór eg sum eg plagdi í kirkju, men skjótt varð tað, at eg blotnaði. Táið prestur byrjaði at tosa føroyskt so reint og feilafrítt, varð tað sum um at okkurt loysnaði, alt varð bráddliga so vakurt. Hennara sera góða føroyska mál hevði ein guddomiligan klang. Ja sjálvt táið tosað varð danskt skurraði tað væl í oyrunum.
text: #000007
text: Eg havi eisini hugsað um tað síðani: Er tað ikki júst soleiðis tað eigur at verða, at málini eru líkastillaði. Prestur við sínum danska móðurmáli virðir okkara føroyska, og vit virða hennara danska..
text: #000008
text: At kvinna ber fram gleðiboðskapin hevur onkantíð verið foring í mínum hugaheimi, heldur tvørturímóti. Sjálvur haldi eg ikki at gudstænastan kann verða meira hátíðarlig enn táið Anne Mette stendur á talarastólinum og prætikar – um tað er á føroyskum ella donskum, er fyri mær í dag líkamikið.
text: #000009
text: Eg dugi, nú eitt ár er gingið, at síggja, at kirkjuráðini tóku eina rætta avgerð. Vit eru sera væl nøgd við at hava teg í hesum starvi. Vit kundu ikki fingið ein betri.
text: #000012